Kuumenemiseen voi olla useita eri syitä, ja sitä voidaan ehkäistä eri tavoilla. Työkalun takapäässä (johdon puolella) olevat aukot ovat ilmanottoaukkoja. Pidä nämä aukot avoimina ja puhtaina. Työkalun etupäässä (tarvikkeen puolella) olevat aukot ovat ilmanpoistoaukkoja. Työkalun läpi virtaavan ilman on päästävä poistumaan näistä aukoista. Saatat pidellä työkalua näiden ilmanvaihtoaukkojen läheisyydestä, mutta suosittelemme, ettet aseta kättäsi työkalun ympärille siten, että aukot PEITTYVÄT. Jos pitelet työkalua kynän tavoin, harkitse tarkkuuskahvan käyttöä, jotta ilma pääsee kiertämään optimaalisesti. Tämä kahva mahdollistaa lisäksi työkalun tarkan hallinnan. Voit harkita myös taipuisan akselin käyttöä – tätä lisälaitetta käytettäessä itse työkalua ei tarvitse pidellä lainkaan kädessä. Jos pitelet työkalua golfmailan tavoin, siirrä käsiäsi jonkin verran taaksepäin siten, että pitelet kiinni työkalun rungosta etkä ilmanvaihtoaukkojen kohdalta. Kiinnitä huomiota myös suorittamaasi työhön. Jos olet esimerkiksi leikkaamassa tai katkaisemassa jotakin, työkalun pyörimisnopeus saattaa olla 35 000 kierrosta/min ja se saattaa olla kosketuksissa metallin tai jonkin muun helposti kuumenevan materiaalin kanssa – tämä tuottaa runsaasti lämpöä. On erittäin tärkeää, että ilma pääsee virtamaan vapaasti työkalun läpi. Jos työkalu on erittäin lämmin, kun haluat kytkeä sen pois päältä, anna sen käydä jonkin aikaa ilman, että se koskettaa materiaalia. Ilma jatkaa silloin virtaamistaan työkalun läpi ilman työn tuottamaa ylimääräistä lämpöä.